COMUNITAT EKO (CLARA) 


El naixement cTEko 

La comunitat Eko, el projecte d’Eko 1 2 , neix a 
principis de març del 2016 des d’un grupet de 
persones que estaven fent voluntariat a Lesbos. La 
Clara és una activista de Mataró, membre de la 
Comunitat Eko i militant d’Endavant que es suma 
a aquest grup el 12 de març. Diu que eren una mica 
com “4 pringaos”, que no sumaven més que els dits 
d’una mà, i que es trobàven a Idomeni 3 molt 
impotents, que si hi feien algo era més mal que bé. 
Defineix la situació de molta emergència, on les 


1 A les xarxes: www.comumta tekoxat, Facebook: Eko Project, Youtube: 
Comunitat Eko 

2 Endavant - OSAN (Organització Socialista d’Alliberament Nacional). Més 
informació i lloc web: http://www.endavant.org/ 

3 Idomeni es troba al nord a la frontera amb Macedònia del Nord. Segons explica 
Ariadna Masmitjà, voluntària d’Eko: “Els refugiats arriben a Grècia per la costa, 
se’n van cap a la capital, a Atenes, i d’allà pugen amunt per creuar cap a 
Macedònia del Nord i seguir el seu camí cap al centre i el nord d’Europa. Però allà 
els tanquen la frontera, i hi acaben fent camps improvisats”. 
( https://directa.cat/refugiats-van-arrencar-flors-oferien-als-policies-com-simbol-d 

e-pau ) 







refugiades havien de treure l’aigua de les seves tendes 
amb galledes, en la fase on feien coses però eren 
coses com repartir botes d’aigua o mantes, en unes 
condicions infrahumanes molt bèsties i en un camp 
de 16.000 persones a Idomeni. Explica com eren 4 
que acabaven d'aparèixer allà nous i es veien fent 
una tasca molt assistencialista, que no era com es 
sentien còmodes ni com volien fer les coses. 

Explica com durant aquelles setmanes van 
aparèixer 7 autobusos que van parar a una 
gasolinera que tenia el nom d’ "Eko" i van 
descarregar-hi persones refugiades dient-los que allò 
era Idomeni quan en realitat aquella gasolinera 
estava a 22km d'Idomeni, a la població grega de 
Polykastro, situada a 25km de la frontera amb 
Macedònia del Nord. Plovia i es trobaven a la 
intempèrie. En aquest context voluntàris de Lesbos 
amb els que anava s’hi van desplaçar a fer-hi 
assistència, donar tendes... i així es va crear el camp 
d’Eko. La Clara explica que van decidir que aquell 
seria el seu espai d’acció, veient que hi havien entre 

unes 2000-2500 persones i que aquesta xifra sí que 
permetia formar alguna cosa diferent del caos 
d’Idomeni. 

Van rebre una donació d’una carpa molt grossa i 
quan ja portaven molts dies fent repartiments, 
coneixent a la gent, etc. van convocar una assemblea 
amb persones del propi camp interessades en 
col·laborar i els van dir que aquella carpa era per ells, 
i que eren ells qui havia de decidir què fer-ne. Així 
van decidir que allò fos un espai infantil (no una 
escola, ja que una escola vol dir quedar-se en un lloc, 
i ells tenien intenció de marxar aviat). Així va 
començar el Projecte Eko 4 . 

La Clara posa èmfasi en com tot es va donar 
d’una forma improvitzada i es definia segons les 
possibilitats, sense cap intenció ni projecte previs. 
L’espai infantil va ser en un principi un caos molt 
complicat d'arrencar perquè el vent girava la carpa, 
algunes persones refugiades s’emportaven els palets 

4 En el següent vídeo es pot veure el naixement i la història del projecte així com el 
seu funcionament: https://www.voutube.com/watch?v=axiEloFmUoU 

de sota perquè necessitaven fusta per cremar, etc. 
Defineix aquesta última situació com a 
comprensible i reconeix que al principi va ser 
complex però més endavant tot va anar rutllant i 
cada vegada més gent es sumava i s’implicava al 
projecte. Així van aconseguir treballar des de la 
comunitat, no per la comunitat, treballant no per 
les persones refugiades, sinó amb elles. 

L’espai infantil va acabar portant a un projecte 
comunitàri on hi havia una cuina comunitària on es 
feia menjar per cada dia, amb cuiners del propi 
camp, una escola també amb mestres del propi 
camp, un espai per dones autogestionat per 
refugiades que van decidir que fos un saló de bellesa, 
un equip d’estructura per donar suport a la 
construcció d’espais en general i també d’espais 
d’ombres, ja que a l’estiu feia molta calor. També hi 
havia un equip que s’encarregava de fer distribució. 
O es feia distribució a tot el camp o no se’n feia, 
perquè sinó es generaven conflictes. 

Algunes de les voluntàries van ser detingudes 5 i 
posteriorment aquest primer camp va ser desallotjat 
per la policia Grega la matinada del 13 de juny, 
portant tots els refugiats a un camp militaritzat a 
Vasilika (Grècia) i arrestant el voluntariat que es 
trobava al camp d’Eko 6 . Després del desallotjament 
van seguir realitzant activitats durant el dia fora 
d’aquest camp sense participar-ne de forma directa, 
apart de que perquè era molt difícil tampoc volíem 
per raons polítiques 7 . Es va crear Eko 2, que era un 
espai de dia on es procurava realitzar tot un ventall 
d’activitats, adaptant-se a les necessitats de les 
persones en cerca de refugi. Posteriorment moltes 
d’aquestes persones han estat repartides a Atenes en 


5 Més informació sobre les detencions: 

https://directa.cat/actualitat/fiscalia-acusa-voluntaries-catalanes-idomeni-de-dese 
stabilitzacio-de-lestat-grec 

6 Notícies sobre el desallotjament i les detencions: 

http://www.eldiario.es/desalambre/policia-desalojo-refugiados-Eko-previo_0_S2 

6347476.html 

https://directa.cat/actualitat/evacuacio-deko-station-mes-lluny-deuropa 

7 Més informació sobre la creació de l’espai de dia: 
http: //lliureimillor ,cat/2016/08/31/ oluntaris-catalans-impulsen-eko-un-centre-d 

e-dia-per-a-persones-refugiades-que-es-troben-estancades-a-grecia/ 

hostals i hotels, llavors s’ha engegat un projecte a 
Atenes, amb persones d’aquesta mateixa comunitat, 
que es basa en realitzar acompanyaments 
psicològics, educatius... s’han anat adaptant als 
mitjans. 

Posicionament polític 

La nostra idea és treballar des de la comunitat, no 
per la comunitat, és a dir, nosaltres no treballàvem 
per les persones refugiades sinó amb les persones 
refugiades. Nosaltres teníem un punt bastant polític 
ja que no considerem que allò era una crisi 
humanitària. Una ciris humanitària és quan hi ha un 
huracà i tu no pots controlar i queda un territori 
que està destruït, perquè són coses que passen... 
Allò és un conflicte polític, un conflicte polític des 
de Síria, Afganistan, el Senegal... també ho és quan 
els governs europeus, en el moment on hi ha més 
morts a la Maditerrània, retallen pressupost en 
salvament militar i l’augmenten en construcció de 
fronteres i en control policial. El que passa a Síria és 

com la 3a guerra mundial però externalitzada. És un 
conflicte polític des del moment en que es firma un 
tractat amb Turquia, i a darrera la gestió de les 
canals d'entrada migratòria a Europa amb aquesta 
construcció de EEuropa fortalesa, que és una aposta 
política. 

Significats al voltant de com s’ha anomenat 
la situació 

Per començar no veig la diferència entre refugiats. 
No hi ha refugiats de primera, de segona,, em 
semblen molt perilloses aquestes distincions. Perquè 
és refugiat el de Síria però Europa no considera 
moltes vegades refugiats per exemple els de 
PAfganistan, que òbviament que són refugiats. 
Refugiada és tota persona que no pot desenvolupar 
el seu projecte de vida en el seu país d’origen i que es 
veu forçada a marxar. Això és un grup molt gran, 
gairebé totes les persones desplaçades, són 
refugiades. Per mi els migrants econòmics també 
són refugiats. La persona que marxa del Senegal 

perquè no té per menjar, perquè no te per donar a la 
seva família perquè han anat empreses espanyoles 
multinacionals a les costes i han destrossat tot el 
teixit econòmic local i aquestes persones s’han 
quedat sense feina i es veuen obligades a creuar 
l’estret i a fugir cap a Europa... aquestes persones 
també son refugiades. 

La distinció entre categories es deu a interessos 
econòmics. El capitalisme necessita del control 
demogràfic perquè el sistema funcioni. Això ho 
veiem. Europa decideix quan li va bé o no li va bé 
que entri gent per un tema productiu. Llavors 
queda molt bé dir, “refugiats de guerres”, “refugiats 
de...” aquests sí. Llavors veus a la població civil 
“prou vulneracions de drets dels refugiats de 
guerra”. Perdona? Què vol dir això? A uns sí i a uns 
no? Com va això? Em sembla molt perillós 8 . 


8 Posicionaments en la línia del que comenta la Clara es poden veure reflectits 

també a les xarxes com ara a: 

https:// www.racocatala.cat/ fòrums/fil/207320/volem-acollir 

Afectació de la situació segons el gènere 

Crec que la situació afecta de forma molt diferent a 
homes que a dones. El que he vist als camps és que 
les dones són el motor del camp, claríssim. En el 
moment que treus Eagència a les persones i els dius 
“queda 5 1 aquí, quiet, assegut per un temps 55 , que pot 
ser anys... i no tens dret a decidir absolutament res... 
els homes es veuen molt desubicats en el seu rol per 
exemple d 5 anar a treballar, de ser el sustent 
econòmic. Hi ha molts homes amb unes depressions 
“de cavall 55 , que literalment no es mouen de la 
cadira, amb temes d 5 alcohol, drogues... Es veuen 
coses molt “xungues 55 i moltes vegades és un rostre 
masculí qui es veu en aquesta situació. Són les dones 
les que estan no només fent tot el treball de cures i 
reproductiu, no només cuinant, ocupant-se de la 
tenda, dels fills i filles, també del suport emocional, 
molt important allà. Són elles les que “tiren del 
carro 55 , que són el motor del camp. Crec que es dóna 
una imatge molt victimitzadora de les dones, com 
subjectes víctimes. Les dones al camp participaven 

de tots els moviments, de totes les reivindicacions, 
de les manifestacions... tenien un paper actiu, i això 
no s’explica, no es mostra. 

En canvi, per exemple quan parlem de migrants, 
de refugiats... (ara ha canviat una mica perquè s’han 
visibilitzat les famílies) la meitat de persones 
desplaçades són dones 9 i moltes vegades quan 
pensem en migrants ens ve al cap la imatge d’un 
home, jove... amb unes característiques molt 
concretes. Això no és així, això no és el que hem vist 
a Grècia. Que en el nostre imaginàri tinguem un 
perfil molt concret pel que fa a les persones 
migrades i refugiades com a homes, joves, etc. també 
fa que la nostra política o la nostra acció vagi 
pensada cap a un col·lectiu en concret. En la realitat 
és que les dones són molt potents, molt motor... 
però que a vegades estan en una situació de 
vulnerabilitat, molt gran, més que els homes. Per 
exemple pel que fa al tràfic, a l’explotació sexual... 
són les dones qui són molt més vulnerables, són les 


9 Segons dades de l’ACNUR: http://www.acnur.org/a-quien-ayuda/mujeres/ 

que reben una opressió directa, no només pel 
racisme i el classisme, sinó també pel patriarcat. 

El paper dels mitjans de comunicació 

El tema dels mitjans de comunicació no és el meu 
àmbit, però crec que parlen del tema quan els 
interessa. Se n’ha parlat bastant últimament però no 
perquè ells ho hagin decidit sinó perquè hi ha hagut 
prou mobilitzacions. Tot i això, em posa dels nervis 
com tracten el tema, com ho justifiquen, com 
donen aquesta imatge de “refugiats de guerra”, de 
“migrants de primera” i “de segona”... Perquè molt 
bé que se’n parli però que siguin conscients que 
formen part d’un engranatge molt pervers i també 
racista. No hi ha un compromís... Clar, de mitjans 
de comunicació n’hi han molts. Però en els “mass 
media” crec que no hi ha un tema de compromís, 
sinó ara se’n parla, ara en parlem, i després de la 
manifestació de Casa nostra casa vostra 10 ja està. Ja 

10 Campanya que mediàticament ha protagonitzat la voluntat d’acollir persones 
refugiades. Ha aglutinat adhesions tant individuals com col·lectives i ha realitzat 
actes arreu del territori a més de convocar una multitudinària manifestació pel 

no hi ha refugiats, no? Els mitjans de comunicació 
podrien estar fent alguna noticia pressionant a les 
institucions... i no ho estan fent, i podrien fer una 
noticia perfectament. 

Valoració de Porganització de la solidaritat 
a Catalunya al voltant de Panomenada “crisi 
dels refugiats” 

Organització de la solidaritat a Catalunya 

Intentant no caure en la negativitat, perquè quan 
fem crítiques ho fem moltes vegades des d’allà. Tinc 
crítiques negatives però... jo no se on s’ha aconseguit 
tanta unitat i tanta força: a l’hora de mobilitzar, de 
generar consciència, crec que podem estar molt 
orgulloses de tota la xarxa que s’ha creat. Crec que 
ha estat perquè tenim una cultura associativa 
bastant potent. Amb tot el tema de la solidaritat, 
també és veritat que de vegades entrem en rollos 


centre de Barcelona. Més informació i lloc web: http://casanostracasavostra.cat/ 

caritatius i assitencialistes, no tant de solidaritat 
internacionalista, sinó del plan “ai pobres 
refugiats”... però sí que hi ha una cultura d’això. 
Això és així. Crec que la campanya Casa nostra casa 
vostra ha jugat unes cartes que normalment els 
moviments socials no estem acostumades a moure a 
nivell comunicatiu, amb una campanya 
comunicativa molt important, amb professionals de 
la comunicació però que els mancava un tema de 
contingut polític molt gran. A la vegada és això, han 
aconseguit traspassar, uns límits que els moviments 
socials... no ho sabem fer. No només no ho sabem 
fer sinó que tampoc ho volem fer perquè no entrem 
en unes línies vermelles que almenys jo 
personalment... no traspassaria. Tot i que ara ho 
veus i penses de què ha servit tanta campanya 
comunicativa si tampoc hi ha hagut cap compromís 
a nivell polític perquè ara puguem dir: “hem arribat 
aquí, volíem arribar a això”. 

Solidaritat i perspectiva feminista 

Pel que fa a si aquesta resposta ha tingut una mirada 
diferenciada en com afecta la situació a homes i 
dones crec que no, crec que dir que sí seria tenir una 
mirada massa meva. Crec que la gent del meu 
entorn, (sóc una pesada del feminisme), li ha quedat 
clar que existeix el patriarcat, etc., també perquè em 
relaciono amb qui em relaciono. Però no crec que 
hagi sigut un tema central. Ara estava pensant, per 
exemple en la campanya de Casa nostra casa vostra, 
sí que se’n parla de les dones... del col·lectiu de 
dones que teníem allà, que eren molt potents i 
estaven molt empoderades, se’n parla però no, no 
crec que sigui un tema central. Crec que com a 
mínim ha canviat una mica l’imaginari, ja no hi ha 
una imatge tant, tant, masculinitzada, del fet 
migratori, amb els refugiats. Crec que amb els 
migrants sí que encara s’associa a algú masculí però 
crec que quan penses en persones en cerca de refugi 
venen més imatges en femení. Crec que s’ha 
visibilitzat en general més, crec que el pròpi logo de 

Refugees voelcome 1 \ al ser d’una família, ja diu 
molt... però no se’n parla per exemple de les mares 
que no van amb els seus marits, o que van 
simplement amb els seus fills que no tenen pare. 

Mapa de la solidaritat 

Des de la Comunitat Eko tot va començar des d'un 
treball a Grècia on hem tingut una confrontació 
molt gran amb les ONG’s, no només no en volem 
saber res sinó que denunciem la tasca que estan fent 
i denunciem a l’ACNUR, que no és una ONG, sinó 
l'Agència de la Unió Europea encarregada de la 
gestió dels Refugiats, que està fent una vulneració 
de drets molt gran i n’és responsable. Els assenyalo, 
han mentit a refugiats i van de la mà de la Unió 
Europea, són la "cara maca" de la Unió Europea 
però els hem vist mentir als refugiats dient-los "si vas 
a aquest camp militaritzat..." i ensenyar-los fotos 
d'un camp preciós, amb cavalls i tot... "si vas en 

11 Logo que ha acompanyat al moviment “Refugees welcome” iniciativa 
internacional en favor a l’acollida de persones refugiades. 

aquest camp, d'aquí dos mesos vas a Alemanya" o "si 
pujes en aquest autobús, d'aquí dos mesos vas a 
Alemanya" això és violència. Això és per entrar en 
un procés judicial. No només això sinó que 
l'ACNUR, que eren els encarregats que anessin, 
juntament amb les forces de seguretat, al camp 
militaritzat de Vasilika on tenien un pressupost de 9 
milions d'euros on hem vist que no han gastat una 
merda. És un insult, que hi hagi persones que han 
hagut d'anar a l'hospital per culpa de les condicions 
infrahumanes del camp militaritzat i els hem hagut 
de portar nosaltres perquè ells no s'han dignat a 
fer-ho, quan no estaven allà tampoc. La gent no 
tenia aigua, la gent no tenia calefacció i això a 
l'ACNUR "els hi suda". Els assenyalo el que faci 
falta. Hi ha una confrontació amb tots aquests 

agents per part de la Comunitat d'Eko. 

12 

Després tindrem a Caritas , en un context 
d'extrema necessitat jo més enllà de veure'ls sense fer 
res, asseguts cada dia prenent el sol, jo no els he vist 


12 Confederació de les entitats d’acció caritativa i social de l’esglèsia catòlica a 
Espanya, lloc web: http://www.caritas.es 

fent gaire cosa més. Vull dir, hi ha tot un tema de 
quan "tu t'hi mulles, tu t'hi poses" tens una 
responsabilitat i actua en conseqüència. Si tu 
decideixes, o per exemple quan van haver-hi tots els 
atacs amb gas lacrimogen., era Creu Roja 13 , Caritas, 
una altra ONG que no recordo... van marxar, per 
un tema de seguretat del personal desplaçat que ho 
entenc però van deixar a tota la gent del camp allà... 
tu per què estàs allà? si tens una atenció mèdica no 
pots marxar quan tiren gasos lacrimògens, sinó no 
haver anat allà. 

14 

Llavors, allà coneixem a Stop Mare Mortum , 
amb qui tenim molt bona relació i fan tota una tasca 
de denúncia i d'accions molt bona. Amb grups 
autònoms com a Brigada 15 , amb qui vam acabar 
treballant i sent una mateixa cosa amb Comunitat 
Eko, amb tot de voluntàris independents que han 
marcat un abans i un després en tot el que ha passat 

13 Organització humanitària internacional, lloc web: http://www.creuroia.org 

14 Plataforma ciutadana que té per objectiu fomentar un canvi en les polítiques 
europees d’estrangeria i migratòries, lloc web: https:// stopmaremortum.org/ 

15 Brigada d’activistes Eko-Idomeni, lloc web: 

https://www.facebook.com/brigada.idomeni/ 

a Grècia. A Eko hi treballava molt voluntariat 
independent. Crec que a més hem donat una lliçó a 
les ONG's. Els hem demostrat que no fa falta tota 
aquesta burocràcia, per això i pel treball de grups 
autònoms. 

D'aquí la Comunitat Eko comença a aterrar més 
a Catalunya. Les accions que es desenvolupen 
sempre al principi van assenyalar molt a la UE però 
cada cop es va com aterrant més a l'àmbit més 
nacional o estatal. Llavors assenyalem a l'Estat 
Espanyol, i molts col·lectius assenyalen l'estat 
Espanyol com a responsable directe perquè no està 
permetent que s'acullin persones. 

Comunitat Eko sorgeix gràcies a un grup 
autònom i d'iniciatives locals. Neix molt, molt, molt 
de base. Ens retroalimentàvem amb les iniciatives 
locals. No haguéssim sigut res sense tota aquesta 
base. Comunitat Eko comencem a fer una mica 
d'anàlisi i autocrítica del que passa aquí a Catalunya. 
Llavors aquí la CUP 16 , ens ha mostrat suport, hi ha 

16 Candidatura d’Unitat Popular, organització política assambleària d'abast 
nacional, lloc web: http://cup.cat 

hagut bona relació, tot i que no hi ha hagut un 
treball directe fins a Casa nostra casa vostra. Crec 
que la CUP ha tingut bona relació tant amb Stop 
Mare Mortum com amb iniciatives locals i sempre 
ha assenyalat no només l'Estat Espanyol sinó també 
la Generalitat. Des de la comunitat Eko amb la 
Generalitat hi hem tingut una mica de tot. Tan 
bona sintonia quan ha calgut però també hem 
assenyalat de forma directa les responsabilitats dels 
polítics catalans de "no tot és Espanya". Aquí hi ha 
moltes coses a fer i n'hauríem d'estar fent. 

Llavors es fa també tot un treball, comencem a 
treballar a tenir més present tots els col·lectius com 

ara el Sindicat popular de manters 17 , i tota la 

18 

repressió que viuen . No fem un treball conjunt, 
però sí que considerem que és la mateixa lluita des 
de punts diferents, compartim les seves 


17 Sindicat popular de venedors ambulants, treballadors organitzats per a la 

defensa dels seus drets, lloc web: 

https://www.facebook.com/SindicatoPopulardeVendedoresAmbulantes/ 

18 Episodis com els que es narren a: 

https://directa.cat/tolerancia-zero-contra-venedors-ambulants-al-centre-de-barcel 


ona 

reivindicacions i són ells qui tenen la legitimitat de 
marcar Y agenda política. Llavors com que ens 
comencem a mobilitzar amb el Sindicat popular, no 
se fins a quin punt tu ets Comunitat Eko però 
també moltes altres coses. La CUP amb Sindicat, 
Papers per tothom 19 , amb Tanquem els CIE's 20 ... 
sempre ha tingut una relació bona. El Punt de 
suport a les persones migrants 21 , crec que te molt a 
veure amb els grups autònoms, hi ha moltes 
persones que eren de la comunitat Eko que quan 
tornen creen el Punt de suport. No va sorgir d'Eko 
ni molt menys i té un tarannà més autònom,, però 
hi ha persones que han estat voluntàries de la 
Brigada i de Comunitat Eko que van al Punt de 

Amb tot aquest cacao apareix Casa nostra casa 
vostra. En Ruben i la Lara, que són els promotors de 
Casa nostra casa vostra, van ser voluntaris de 



19 Papers per tothom, entitat creada per a la defensa dels drets de les persones immigrades, lloc web: 

https://papelesparatodosvtodas.blogspot.com.es/ 

20 Campanya pel Tancament dels Centres d'Internament a Estrangers, lloc web: http://www.tanauemelscie.cat/ 

21 Assemblea oberta que vol donar resposta d'acompanyament a aquelles persones i grups que, a causa del sistema 
capitalista neoliberal, patriarcal i heteronormatiu es veuen obligades a abandonar els seus llocs d'origen o que per 
voluntat pròpia decideixen viure en llocs diferents dels que van néixer, lloc web: 

https://www.facebook.com/bcn.puntsuportmigrants/ 

Comunitat Eko i molta de les persones que 
apareixen als vídeos i fotos són companys nostres de 
la comunitat Eko. Des deComunitat Eko, tot i que 
ens sumàvem a la campanya, consideràvem que té 
un problema de contingut polític, de voler sumar 
gent passant unes línies vermelles ... i aquí sí que hi 
ha un conflicte del col·lectiu. Però crec que va 
també està bé tenir-ho present per entendre-ho. 
Aquí apareixen per exemple agents com TANC 22 . 
La CUP hi té una relació bona per depèn de quins 
sectors i TANC amb la Generalitat hi té una relació 
molt bona. Llavors, clar, veiem coses de TANC que 
tot aquest discurs de 1 República, molt paternalista, 
fins i tot racista en el sentit de "jo blanc, et dono 
permís per..." i no, no va així. Em sembla que està 
bastant clar. Sindillar 23no les conec però 
personalment no, i no hi hagut relació amb 
Comunitat Eko tot i que la CUP, i des de l'esquerra 
anticapitalista sí que hi ha relació. Hi ha una 

22 Assemblea Nacional Catalana, Més informació i lloc web: http://www.anc.cat/ 

23 Sindillar, sindicat independent de dones treballadores de la llar i la cura. Més 
informació i lloc web: https://www·facebook·com/sindihogar.sindillar?fref-ts 

assemblea que es diu l'Assemblea 2A 24 , on crec que 
s'estan donant sinergies molt xules entre col·lectius 
migrants i col·lectius més que per entendre’ns 
podríem “de la solidaritat blanca”. Crec que aquí 
hem de fer un pas al costat, seguir treballant molt 
però intentar que siguin ells qui ho liderin. 

Després , Stop Mare Mortum crec que ha tingut 
un paper crucial a Casa nostra casa vostra però a la 
vegada potser han acabat molt cremades. La CUP a 
Casa nostra casa vostra hi participa però sobretot a 
la manifestació quan la Comunitat Eko li fa la 
proposta de fer un bloc desobedient. Una idea que 

25 

no ve tant de la CUP sinó d'Arran i Endavant, tot i 
que aquest últim no tant activament. Llavors clar, a 
Casa nostra, Casa vostra hi ha molta gent que li 
dóna suport i també té una relació amb la 
Generalitat: la Generalitat culpa a l'Estat espanyol 
perquè no fa la feina que li toca, però els grups més 

24 Assemblea de persones migrants i refugiades. Més informació i lloc web: 
https://www.facebook.com/Assemblea2A_BCN-302981824102287/ 

25 Arran, Organització juvenil de l’Esquerra Independentista. Més informació i 
lloc web: http://arran.cat/ 

locals, i els d'Eko amb la CUP o així, assenyalem a la 
Generalitat de dir "bueno, no, tu tens coses a 
treballar". L’Amorós 26 sap jugar molt bé les seves 
cartes, té una faceta pública on es mostra solidari i 
proactiu però sabem que té part de responsabilitat. 
Han sabut jugar les seves cartes, han sabut gestionar 
la manifestació i sortir-ne molt ben parats. Llavors 
venen amb el discurs de "el problema és Espanya", 
Espanya és una autoritat absoluta però no me'n 
parlis, vull dir, tampoc hi ha cap interès en fer veure 
que es fa res, també hi ha una de la UE bastant , 
tothom, i aquí els ajuntaments també entren amb .. 
hi hagut un bon paper dels Ajuntaments, no sabria 
ben bé on posar-los per això ... amb iniciatives 
locals, però sí que hi ha una voluntat des dels 
Ajuntaments. Tornem un altre cop a que si les coses 
es gestionessin des dels municipis aniria molt millor. 
Estic a un grup de treball de la CUP, d mmigració i 
ho dèiem si tot això no passessès per la Generalitat 
sinó que es fes des dels ajuntaments... otro gallo 

26 Oriol Amorós, Secretari per a la Inmigració de la Generalitat (militant 
d’Esquerra Republicana de Catalunya) 

cantaria. Podria ser tant diferent si tot es gestionés 
des de la base i des d’un municipalisme rupturista al 
servei de les necessitats de la gent! 

Futur en Tarticulació de la solidaritat 

No tinc una bola de vidre, això està bé perquè mai 
saps cap on anirà. Crec que Stop Mare Mortum 
estan cansats i potser passaran a no ser tant actius. 
Crec que ara les iniciatives més locals començaran a 
tenir un paper més actiu i a guanyar potser més 
presència mediàtica no. Crec que pel que és la 
Comunitat Eko en principi a principis de juliol 
s'acaba el projecte, que és quan la gent ha d'estar en 
principi recolocada a Europa. Almenys en principi 
una part sí, llavors com a comunitat ja deixem de 
treballar i crec que nosaltres naixem per una cosa i 
està bé un cop acaba el projecte poder dir que el que 
hem dit ho hem fet. Comunitat Eko crec que com a 
agent no serà tant clau. Casa nostra casa vostra crec 
que acabarà participant d'alguns espais com grups 
de coordinació o així però ja està, té un caràcter 

molt institucional que no se fins a quin punt pot 
arribar a més... sóc molt escèptica, m'agradaria que 
fos diferent però sóc molt escèptica i no crec que es 
mantingui. Ara el que hauria d'haver-hi és una acció 
de desobediència molt heavy però perquè passi això 
ha d'haver-hi, no una voluntat política perquè tema 
desobediència i moviment autònom Y hem de portar 
la gent, perquè la gent ja està creuant el que passa és 
que cal fer-ho no individualitzat: "no ho heu fet 
vosaltres doncs ho farà la gent" però falta la 
iniciativa, energia... perquè de diners n'hi ha, a més 
si a Comunitat Eko he après que els diners no són 
un problema, quan hi ha voluntat i energia els 
diners es troben. 

Aquesta Producció Narrativa es va realitzar entre els 
mesos de gener i maig de 2017 com a resultat d'una 
sèrie d'encontres i conversacions entre persones 
investigadores i activistes. Forma part del material 
produit durant el projecte Cartografia de la 
Solidaritat , en el marc del projectefinançat “Drets, 
Ciutadania i Participació a Barcelona: Cap a una 
Ciutat Acollidora " (Ajuntament de Barcelona, 
2017). Produïda en el sé del grup Fractalitats en la 

Investigació Crítica. 

